
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 627 


20 Μαΐου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παράταση ισχύος της ΔΥ6α/Γ.Π./73754/24.7.2002 κοι¬ 


νής υπουργικής απόφασης (ΦΕΚ984/Β/31.7.2002) 1 
Έγκριση προγράμματος οικονομικών ενισχύσεων για 
την εξυγίανση του κτηνοτροφικού κεφαλαίου της 
χώρας έτους 2003 με έγκριση ή/και οικονομική 

συμμετοχή της Κοινότητας. 2 

Τροποποίηση της απόφασης διορισμού μελών του Δι¬ 
οικητικού Συμβουλίου του Εθνικού Θεάτρου. 3 

Τροποποίηση της συστατικής πράξης της Δημοτικής 
Επιχείρησης Ύδρευσης και Αποχέτευσης του Δή¬ 
μου Ληλαντίων (Δ.Ε.Υ.Α.Λ.) Ν. Εύβοιας. 4 

Ορισμός μέλους του Διοικητικού Συμβουλίου της Δη¬ 
μοτικής Επιχείρησης Ύδρευσης και Αποχέτευσης 
του Δήμου Ληλαντίων Ν. Εύβοιας σε πλήρη απα¬ 
σχόληση και καθορισμός αποζημίωσης. 5 

Τροποποίηση της συστατικής πράξης της Δημοτικής 
Επιχείρησης Πολιτιστικής Ανάπτυξης του Δήμου 
Ληλαντίων (Δ.Ε.Π.Α.Λ.) Ν. Εύβοιας. 6 


ΑΠΟΦΑΣΕΙ Σ 

Αριθ. ΔΥΘα/Γ.Π./οικ. 44137 (1) 

Παράταση ισχύοςτηςΔΥ6α/Γ.Π./73754/24.7.2002 κοινής 
υπουργικής απόφασης (ΦΕΚ984/Β/31.7.2002). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Το άρθρο 7 του Ν. 2955/2001 «Προμήθειες νοσοκο¬ 
μείων και λοιπών μονάδων υγείας των Πε.Σ.Υ. και άλλες 
διατάξεις». 

2. Του άρθρου 29 Ατού Ν. 1558/1985 «Κυβέρνηση και 
Κυβερνητικά όργανα» (ΦΕΚ 137/Α) όπως τροποποιήθηκε 
με το άρθρο 27 του Ν. 2081/1992( ΦΕΚ 154/Α) και αντικα- 
ταστάθηκε με το άρθρο 1 παρ. 2 του Ν. 2469/1997 (ΦΕΚ 
38/Α). 

3. Τις διατάξεις του Π.Δ. 81 /2002 (ΦΕΚ57/Α). 


4. Την 1100383/1330/Α0006 κοινή απόφαση του Πρω¬ 
θυπουργού και του Υπουργού Οικονομικών «Καθορισμός 
αρμοδιοτήτων των Υφυπουργών Οικονομικών» (ΦΕΚ 
1485/Β). 

5. Την 80088/31.10.2001 απόφαση του Πρωθυπουργού 
και του Υπουργού Εργασίας και Κοινωνικών Ασφαλίσεων 
«Ανάθεση αρμοδιοτήτων στους Υφυπουργούς Εργασίας 
και Κοινωνικών Ασφαλίσεων» (1485/Β). 

6. Την 485/31.10.2001 απόφαση του Πρωθυπουργού 
και του Υπουργού Ανάπτυξης (1484/Β). 

7. Την 3481/8.7.2002 απόφαση του Πρωθυπουργού και 
του Υπουργού Υγείας και Πρόνοιας «Ανάθεση αρμοδιο¬ 
τήτων στους Υφυπουργούς Υγείας και Πρόνοιας Έκτορα 
Νασιώκα, Ελπίδα Τσουρή, καιΔημήτριο Θάνο». 

8. Τη ΔΥ1δ/οικ.Γ.Π./45372/20.12.2001 απόφαση του 
Υπουργού Υγείας και Πρόνοιας συγκρότησης Επιτροπής 
για τη σύνταξη σχεδίου κοινής υπουργικής απόφασης Ν. 
2955/2001 άρθρο 7 παρ. 2. 

9. Το 8/3.4.2002 πρακτικό της ως άνω Επιτροπής. 

10. Το γεγονός ότι από την παρούσα απόφαση δεν προ- 
καλείται επιπλέον δαπάνη σε βάρος του κρατικού προϋ¬ 
πολογισμού. 

11. Τη ΔΥ6α/Γ.Π./46760/28.12.2001 κοινή υπουργική 
απόφαση (ΦΕΚ 1787/Β/31.12.2001). 

12. Τη ΔΥ6α/Γ.Π./73754/24.7.2002 κοινή υπουργική 
απόφαση (ΦΕΚ984/Β/31.7.2002). 

13. Τη ΔΥ6α/Γ.Π./οικ. 3936/15.1.2003 κοινή υπουργική 
απόφαση (ΦΕΚ 44/Β/22.1.2003), αποφασίζουμε: 

Παρατείνεται η ισχύς της ΔΥ6α/Γ.Π./73754/24.7.2002 
κοινής υπουργικής απόφασης (ΦΕΚ 984/Β/31.7.2002), 
όπως αυτή τροποποιήθηκε και συμπληρώθηκε με τη 
ΔΥ6α/Γ.Π./οικ. 3936/15.1.2003 κοινή υπουργική απόφαση 
(ΦΕΚ 44/Β/22.1.2003), μέχρι ανακλήσεωςτης παρούσης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 9 Μαΐου 2003 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΦΛΩΡΙΔΗΣ ΧΡ. ΘΕΟΔΩΡΟΥ 


ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Ρ. ΣΠΥΡΟΠΟΥΛΟΣ 


ΥΓΕΙΑΣ ΚΑΙ ΠΡΟΝΟΙΑΣ 

Ε. ΤΣΟΥΡΗ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 231448/3755 (2) 

Έγκριση προγράμματος οικονομικών ενισχύσεων για την 
εξυγίανση του κτηνοτροφικού κεφαλαίου της χώρας 
έτους 2003 με έγκριση ή/και οικονομική συμμετοχή 
της Κοινότητας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 6 του Ν. 1558/85 (Α’ 137), «Κυβέρνηση 
και Κυβερνητικά Όργανα». 

β) Του Ν.Δ131/74, «Περί οικονομικών ενισχύσεων στη 
γεωργική, κτηνοτροφική, δασική και αλιευτική παραγω¬ 
γή», καιτηντροποποίησήτου με το Ν. 1409/83 (ΑΊ99) και 
το άρθρο 39, παραγρ. 10 του Ν. 2065/92 (Α’ 113). 

2. Την 90/424/ΕΟΚ απόφαση του Συμβουλίου ΕΟΚτης 
26ης Ιουνίου 1990, όπως έχει τροποποιηθεί και ισχύει. 

3. Του άρθρου 29ατου Ν. 1558/85 «Κυβέρνηση και Κυ¬ 
βερνητικά Όργανα» (Α’ 137), που προστέθηκε με το άρ¬ 
θρο 27 του Ν. 2081/92 (Α’ 154) και αντικαταστάθηκε από 
τηνπαράγραφο 2ατου άρθρου 1 του Ν. 2468/97 (Α’ 38), 
και το γεγονός ότιαπό την εφαρμογή της παρούσας θα 
επιβαρυνθεί ο κρατικός προϋπολογισμός όπως ορίζει το 
κείμενο της απόφασης. 

4. Την 1100383/1330/Α0006 κοινή απόφαση του Πρω¬ 
θυπουργού και του Υπουργού Οικονομικών «Καθορισμός 
αρμοδιοτήτων των Υφυπουργών Οικονομικών (ΦΕΚ 1485 
Β'). 

5. Την εισήγηση του Υπουργείου Γεωργίας, αποφασί¬ 
ζουμε: 

Εγκρίνουμε το πρόγραμμα οικονομικών ενισχύσεων για 
την εξυγίανση του ζωικού κεφαλαίου της χώρας (πρόλη¬ 
ψη, καταπολέμηση, εκρίζωση, έκτακτες επεμβάσεις) 
έτους 2003, στα πλαίσια των εφαρμοζομένων προγραμ¬ 
μάτων εξυγίανσης της κτηνοτροφίας με Κοινοτική έγκρι¬ 
ση και οικονομική συμμετοχή. 

Για την εφαρμογή του παρόντος προγράμματος οικο¬ 
νομικών ενισχύσεων εγκρίνεται η διάθεση πιστώσεων συ¬ 
νολικού ύψους δέκα έξι εκατομμυρίων, τριακοσίων τριά¬ 
ντα οκτώ χιλιάδων, τριακοσίων δώδεκα ευρώ 
(16.338.312,00 ευρώ) από τον Τακτικό Προ ϋπολογισμό 
του Υπουργείου Γεωργίας στον Κ.Α 5329 Φ.29/110. 

Οι δραστηριότητες που ενισχύονται, οι δικαιούχοι, τα 
ανώτατα ποσά ενίσχυσης, οι όροι και οι προϋποθέσεις χο¬ 
ρήγησης των οικονομικών ενισχύσεων έχουν ως εξής: 

ΜΕΡΟΣ Α' 

ΕΙΔΙΚΕΣ ΔΙΑΤΑΞΕΙΣ 

1. Υποχρεωτική θανάτωση ή σφαγή λοιμοβλήτων ή λοι- 
μυπόπτων ζώων 

Από αφθώδη πυρετό και ασθένειες που περιλαμβάνο¬ 
νται στο Κεφάλαιο I «επείγουσες παρεμβάσεις», άρθρο 3, 
της απόφασης του Συμβουλίου 90/424/ΕΟΚ, το Ν. 3196/ 
55 (Α’ 98) «περί διατάξεων τινών αφορωσών την καταπο¬ 
λέμηση του αφθώδους πυρετού», το Π.Δ/μα 36/87 (Α’ 10) 
«μέτρα για την καταπολέμηση του αφθώδους πυρετού, 
σε εναρμόνιση με την Οδηγία 85/511/ΕΟΚ» και την από¬ 
φαση του Συμβουλίου 90/424/ΕΟΚ σχετικά με ορισμένες 
δαπάνες στον κτηνιατρικό τομέα. 

α) Δικαιούχοι: 

Φυσικά ή νομικά πρόσωπα που θατους επιβληθεί με Νο¬ 
μαρχιακή Απόφαση η υποχρεωτική θανάτωση και κατα¬ 


στροφή των ζώων τους, όταν προσβληθούν ή μολυνθούν 
ή είναι ύποπτα προσβολής ή μόλυνσης από τα ανωτέρω 
νοσήματα. 

β) Ύψος ενίσχυσης: 

Ποσοστό 100% της εν ζωή αξίας των ζώων που θανατώ¬ 
νονται και καταστρέφονται, εκτιμώμενης και προτεινόμε- 
νης από Τριμελή Επιτροπή σύμφωνα με τα κριτήρια που 
προβλέπονται στην ισχύουσα απόφαση δικαιολογητικών 
και εντός των ακολούθων χρηματοδοτικών πλαισίων: 

• Σε ότι αφορά την κατά μέσο όρο ενίσχυση που κατα¬ 
βάλλεται για όλα τα ζώα του ιδίου είδους που θανατώνο¬ 
νται στην ίδια εκτροφή, μέχριτου μεγίστου ποσού των: 

- 780 ευρώ, προκειμένου για βοοειδή, 

-104 ευρώ, προκειμένου για αιγο-πρόβατα, 

-104 ευρώ, προκειμένου για χοίρους. 

• Σε ότι αφορά την ανώτατη ενίσχυσηπου μπορεί να κα¬ 
ταβληθεί για ένα ζώο, σε: 

- 2.600 ευρώ, προκειμένου για βοοειδές, 

- 260 ευρώ, προκειμένου για αιγο-πρόβατο, 

- 260 ευρώ, προκειμένου για χοίρο. 

Η εκτίμηση της Τριμελούς Επιτροπής επέχει θέση πρό¬ 
τασης μη δεσμευτικής για τη Διοίκηση, υποκείμενης σε οι¬ 
κονομικό και επιδημιολογικό έλεγχο, και ενδεχομένως σε 
τροποποίηση, απότηνοικεία Νομαρχιακού επιπέδου Κτη¬ 
νιατρική Υπηρεσία, κατά τα οριζόμενα στην ισχύουσα 
απόφαση δικαιολογητικών. 

Η συμμετοχή της Κοινότητας μπορεί να ανέλθει σε πο¬ 
σοστό μέχρι 60% τωνδαπανώνγιατην καταπολέμηση των 
ανωτέρω νοσημάτων. 

2. Απολύμανση μολυσμένων εκτροφών,καταστροφή 
μολυσμένων ζώων, ζωικών προϊόντων και ζωοτροφών 

Στις μολυσμένες από τα νοσήματα της δραστηριότητας 
(1) της παρούσας εκτροφές, όπου επιβάλλεται η διενέρ¬ 
γεια απολυμάνσεων ή/και απεντομώσεων, η Κοινότητα 
μπορεί να καλύψει ποσοστό μέχρι 50% των σχετικών δα¬ 
πανών (υλικά, προσωπικό, μέσα κίνησης κ.λπ.). 

Ομοίως, για την καταστροφή ζώων προσβεβλημένων ή 
μολυσμένων από νοσήματα της δραστηριότητας (1), κα¬ 
θώς και ζωικών προϊόντων και ζωοτροφών, η Κοινότητα 
μπορεί να καλύψει ποσοστό μέχρι 50% των σχετικών δα¬ 
πανών (αποζημιώσεις, υλικά, μεταφορικά, προσωπικό 
κ.λπ.). 

3. Προμήθεια βιολογικών προϊόντων και εκτέλεση εμ¬ 
βολιασμών για έλεγχο των νοσημάτων της δραστηριότη¬ 
τας (1) της παρούσας 

Για τη διενέργεια επείγοντος ή προληπτικού εμβολια¬ 
σμού κατά των νοσημάτων της δραστηριότητας (1), η 
συμμετοχή της Κοινότητας μπορεί να ανέλθει σε ποσοστό 
μέχρι 100% για την προμήθεια ορισμένων βιολογικών 
προϊόντων και 50% για τις δαπάνες εκτέλεσης εμβολια¬ 
σμών. 

4. Εφαρμογή προγράμματος ελέγχου ή/και εκρίζωσης 
της βρουκέλλωσης (μελιταίου πυρετού) των αιγοπροβά¬ 
των 

4.1. Σφαγή των προσβεβλημένων από βρουκέλλωση 
(μελιταίο πυρετό) αιγοπροβάτων. 

α) Δικαιούχοι 

Φυσικά ή νομικά πρόσωπα που θα τους επιβληθεί, με 
Νομαρχιακή Απόφαση ή με απόφαση της Δ/νσης Υγείας 
των Ζώων (Κ.Υ), υποχρεωτική θανάτωση ή σφαγή των 
προσβεβλημένων από μελιταίο πυρετό ζώων τους στα 
πλαίσια προγράμματος ελέγχου / εκρίζωσης της βρου¬ 
κέλλωσης (μελιταίου πυρετού) των αιγοπροβάτων που 

εφαρμόζεται υποχρεωτικά από τις Κτηνιατρικές Υπηρε¬ 
σίες του Υπουργείου Γεωργίας, σύμφωνα με το άρθρο 20 
της απόφασης 2002/943/ΕΚ της Ε. Επιτροπής της 
28ης/11/2002. 

β) Ύψος ενίσχυσης 

(1) Στους κτηνοτρόφους, φυσικά ή νομικά πρόσωπα, 
που θανατώνουν ή σφάζουντα προσβεβλημένα από μελι- 
ταίο πυρετό αιγοπρόβατά τους, σύμφωνα με τους όρους 
του εφαρμοζόμενου από τις Κτηνιατρικές Υπηρεσίες του 
Υπουργείου Γεωργίας προγράμματος, χορηγείται οικο¬ 
νομική ενίσχυση ως εξής, ανάλογα με το βαθμό βελτίω¬ 
σης και την εκτιμώμενη ατομική αξία και υγειονομική κα¬ 
τάσταση των ζώων: 

• Σε ότι αφορά την κατά μέσο όρο ενίσχυση που κατα¬ 
βάλλεται για όλα τα ζώα του ιδίου είδους που σφάζονται 
ή θανατώνονται στην ίδια εκτροφή, μέχρι του μεγίστου 
ποσού των 100 ευρώ. 

• Σε ότι αφοράτην ανώτατη ενίσχυση που μπορεί να κα¬ 
ταβληθεί για ένα ζώο,σε 200 ευρώ. 

Η Κοινότητα μπορεί να καλύψει ποσοστό έως 50% των 
σχετικών δαπανών. 

(2) Το ποσό της αξίας του σφαγίου δεν συμπεριλαμβά- 
νεται στις παραπάνω ενισχύσεις. 

(3) Τα ποσά της ενίσχυσης μειώνονται έως και κατά 50% 
σε περίπτωση που ο δικαιούχος δεν τήρησε έστω και ένα 
από τους όρους του προγράμματος. 

(4) Τυχόν μερική ή ολική κατάσχεση και καταστροφή 
του σφαγίου κατά τον κρεοσκοπικό έλεγχο, ανεξάρτητα 
αιτιολογίας, δεν συνεπάγεται καταβολή συμπληρωματι¬ 
κής οικονομικής ενίσχυσης, πέραν της προβλεπόμενης 
στην παράγραφο (β). 

4.2 Προμήθεια εμβολίου και διενέργεια προληπτικών 
εμβολιασμών για την εφαρμογή του προγράμματος ελέγ¬ 
χου της βρουκέλλωσης (μελιταίου πυρετού) αιγοπροβά¬ 
των, σύμφωνα με το άρθρο 20 της απόφασης 2002/ 
943/ΕΚ της Ε.Επιτροπής της 28ης. 11.2002. 

Η Κοινότητα μπορεί να καλύψει ποσοστό έως 50% των 
σχετικών δαπανών. 

4.3. Διενέργεια εργαστηριακών διαγνωστικών εξετάσεων 
και δοκιμασιών στα πλαίσια εφαρμογήςτου προγράμματος 
εκρίζωσηςτης βρουκέλλωσης (μελιταίου πυρετού) των αι¬ 
γοπροβάτων, σύμφωνα με το άρθρο 20 της απόφασης 
2002/943/ΕΚ της Ε. Επιτροπής της 28ης.11.2002. 

Η Κοινότητα μπορεί να καλύψει ποσοστό έως 50% των 
σχετικών δαπανών. 

4.4 Πρόσληψη επί συμβάσει κτηνιάτρων, ή ανανέωση 
των συμβάσεων των ήδη υπηρετούντων κτηνιάτρων, που 
προσλαμβάνονται ειδικά για το πρόγραμμα, σύμφωνα με 
το άρθρο 20 της απόφασης 2002/943/ΕΚ της Ε. Επιτρο¬ 
πής της 28ης/11/2002. 

Η Κοινότητα μπορεί να καλύψει ποσοστό έως 50% των 
σχετικών δαπανών. 

5. Εφαρμογή προγράμματος ελέγχου ή / και εκρίζωσης 
της βρουκέλλωσης και της φυματίωσης των βοοειδών 

α) Δικαιούχοι 

Φυσικά ή Νομικά Πρόσωπα που εφαρμόζουν στις 
εκτροφές τους πρόγραμμα εξυγίανσης από: 

ί. Τη βρουκέλλωση των βοοειδών, στους Νομούς Ανα¬ 
τολικής και Δυτικής Αττικής, Ημαθίας, Θεσσαλονίκης, 
Δράμας και Κιλκίς. 

ϋ. Τη φυματίωση των βοοειδών, στους Νομούς Ανατολι¬ 
κής και Δυτικής Αττικής, Θεσσαλονίκης, Ημαθίας και Κιλ¬ 
κίς. 


σύμφωνα με τα άρθρα 8 και 13 αντίστοιχα της απόφα¬ 
σης 2002/943/ΕΚτης Ε. Επιτροπής της 28ης. 11.2002, υπό 
την προϋπόθεση ότι τηρούν πιστά τους όρους των σχετι¬ 
κών προγραμμάτων. 

Σε ολόκληρη τη χώρα εφαρμόζεται πρόγραμμα επιτή¬ 
ρησης και εκρίζωσης της φυματίωσης, βρουκέλλωσης 
και ενζωοτικής λεύκωσης των βοοειδών. 

β) Ύψος ενίσχυσης 

(1) Στα φυσικά ή νομικά πρόσωπα που σφάζουντα βοο¬ 
ειδή τους λόγω φυματίωσης, βρουκέλλωσης ή λεύκωσης 
σύμφωνα με τους όρους των εφαρμοζόμενων από τις 
Κτηνιατρικές Υπηρεσίες προγραμμάτων, χορηγείται εφά¬ 
παξ οικονομική ενίσχυση που έχει κατ' ανώτατο όριο ως 
εξής, ανάλογα με το βαθμό βελτίωσης, την εκτιμώμενη 
ατομική αξία καιτην ατομική υγειονομική και παραγωγική 
κατάσταση του ζώου: 

• Σε ότι αφορά την κατά μέσο όρο ενίσχυση που κατα¬ 
βάλλεται για όλα τα ζώα του ιδίου είδους που θανατώνο¬ 
νται στην ίδια εκτροφή, μέχρι του μεγίστου ποσού των 
730 ευρώ. 

• Σε ότι αφοράτην ανώτατη ενίσχυση που μπορεί να κα¬ 
ταβληθεί για ένα ζώο, εφόσον αυτό έχει υψηλή γενετική, 
παραγωγική και αναπαραγωγική αξία, σε 2000 ευρώ. 

Η Κοινότητα μπορεί να καλύψει ποσοστό έως 50% των 
σχετικών δαπανών. 

(2) Τα ποσά της ενίσχυσης μειώνονται έως και κατά 50% 
σε περίπτωση που ο δικαιούχος δεντήρησε έστω και έναν 
από τους όρους του προγράμματος. Εξαίρεση αποτε¬ 
λούν οι περιπτώσεις εκείνες κατά τις οποίες δεν τηρήθη¬ 
καν όροιτου προγράμματος χωρίς υπαιτιότητα των δικαι¬ 
ούχων ή για λόγους ανωτέρας βίας. 

(3) Το ποσό της αξίας του σφαγίου δεν συμπεριλαμβά- 
νεται στις ανωτέρω ενισχύσεις. 

(4) Τυχόν μερική ή ολική κατάσχεση και καταστροφή 
του σφαγίου κατά τον κρεοσκοπικό έλεγχο, ανεξάρτητα 
αιτιολογίας, δεν συνεπάγεται την καταβολή συμπληρω¬ 
ματικής οικονομικής ενίσχυσης, πέραν της προβλεπόμε¬ 
νης στην παράγραφο (β). 

6. Εφαρμογή προγράμματος επιτήρησης και ελέγχου 
ή/και εκρίζωσης Μεταδοτικών Σπογγωδών Εγκεφαλοπα- 
θειών (ΜΣΕ) των αιγοπροβάτων 

6.1 Θανάτωση αιγοπροβάτων προσβεβλημένων είτε 
από τρομώδη νόσο (δοΓαρίθ) είτε από Σπογγώδη Εγκε- 
φαλοπάθεια Βοοειδών (ΣΕΒ). 

α) Δικαιούχοι 

Φυσικά ή νομικά πρόσωπα που θατους επιβληθεί με Νο¬ 
μαρχιακή απόφαση υποχρεωτική θανάτωση και κατα¬ 
στροφή ζώων ή καταστροφή ζωικών προϊόντων ή ζωο¬ 
τροφών λόγω μόλυνσης ή υποψίας μόλυνσης από τον αι- 
τιολογικό παράγοντα της τρομώδους νόσου ή της ΣΕΒ, 
σύμφωνα με το άρθρο 28της απόφασης 2002/943/ΕΚτης 
Ε.Επιτροπής της 28ης.11.2002. 

β) Ύψος ενίσχυσης 

Ποσοστό 100% της εν ζωή αξίας των ζώων που θανατώ¬ 
νονται και καταστρέφονται, ή της αξίας των ζωικών προϊ¬ 
όντων ή ζωοτροφών που καταστρέφονται, εκτιμώμενης 
απόΤριμελή Επιτροπή, σύμφωνα με τις προϋποθέσεις και 
εντός των χρηματοδοτικών ορίων που καθορίζονται στην 
παράγραφο 1 (β) των Ειδικών Διατάξεων της παρούσας. 

Η συμμετοχή της Κοινότητας μπορεί να ανέλθει σε πο¬ 
σοστό 50% της σχετικής δαπάνης. 

6.2 Διενέργεια εργαστηριακών διαγνωστικών εξετάσε¬ 
ων και γονοτυπικών αναλύσεων στα πλαίσια εφαρμογής 

του προγράμματος επιτήρησης και εκρίζωσης της τρο¬ 
μώδους νόσου, σύμφωνα με το άρθρο 28 της απόφασης 
2002/943/ΕΚ της Ε. Επιτροπής της 28ης. 11.2002. 

Η συμμετοχή της Κοινότητας μπορεί να ανέλθει σε πο¬ 
σοστό 50% της δαπάνης. 

6.3 Διενέργεια απολυμάνσεων στα πλαίσια εφαρμογής 
του προγράμματος επιτήρησης και εκρίζωσης της τρο¬ 
μώδους νόσου, σύμφωνα με το άρθρο 28 της απόφασης 
2002/933/ΕΚ της Ε. Επιτροπής της 28ης. 11.2002. 

Η συμμετοχή της Κοινότητας μπορεί να ανέλθει σε πο¬ 
σοστό 50% της δαπάνης. 

7. Εφαρμογή προγράμματος επιτήρησης των Μεταδο¬ 
τικών Σπογγώδών Εγκεφαλοπαθειών 

7.1 Θανάτωση βοοειδών προσβεβλημένων από Σπογ¬ 
γώδη Εγκεφαλοπάθεια (ΣΕΒ). 

α) Δικαιούχοι 

Φυσικά ή νομικά πρόσωπα που θατους επιβληθεί με Νο¬ 
μαρχιακή απόφαση υποχρεωτική θανάτωση και κατα¬ 
στροφή ζώων ή καταστροφή ζωικών προϊόντων ή ζωο¬ 
τροφών λόγω μόλυνσης ή υποψίας μόλυνσης από τον αι- 
τιολογικό παράγοντα της σπογγώδους εγκεφαλοπά- 
θειας, σύμφωνα με το άρθρο 4 της απόφασης 
2002/934/ΕΚ της Ε.Επιτροπήςτης 28ης. 11.2002. 

β) Ύψος ενίσχυσης 

Ποσοστό 100% της εν ζωή αξίας των ζώων που θανατώ¬ 
νονται και καταστρέφονται, ή της αξίας των ζωικών προϊ¬ 
όντων ή ζωοτροφών που καταστρέφονται εκτιμώμενης 
απόΤριμελή Επιτροπή, σύμφωνα με τις προϋποθέσεις και 
εντός των χρηματοδοτικών ορίων που καθορίζονται στην 
παράγραφο 1 (β) των Ειδικών Διατάξεων της παρούσας. 

Η συμμετοχή της Κοινότητας μπορεί να ανέλθει σε πο¬ 
σοστό 50% της σχετικής δαπάνης. 

7.2 Διενέργεια εργαστηριακών διαγνωστικών εξετάσε¬ 
ων και δοκιμασιών στα πλαίσια εφαρμογής του προγράμ¬ 
ματος επιτήρησης της σπογγώδους εγκεφαλοπάθειας, 
σύμφωνα με το άρθρο 4 της απόφασης 2002 /934/ΕΚτης 
Ε.Επιτροπής της 28ης.11.2002. 

Η συμμετοχή της Κοινότητας μπορεί να ανέλθει σε πο¬ 
σοστό 50% της δαπάνης. 

8. Ενίσχυση για την εφαρμογή προγράμματος επιτήρη¬ 
σης της γρίπης των πτηνών σε πουλερικά και σε άγρια 
πτηνά 

Εγκρίνεται η εφαρμογή προγράμματος επιτήρησης της 
γρίπης των πτηνών, σύμφωνα με τους ειδικούς τεχνικούς 
όρους και προϋποθέσεις που θεσπίζονται στη σχετική 
απόφαση Υπουργού Γεωργίας, το οποίο έχει εγκριθεί και 
συγχρηματοδοτείται από την Κοινότητα σύμφωνα με την 
απόφαση 2002/673/Εκ της Ε.Επιτροπήςτης 22ης.8.2002, 
όπως αυτή έχει τροποποιηθεί από το σχέδιο απόφασης 
3ΑΝΘΟ/10552/2002. 

Οι επιλέξιμες δαπάνες καλύπτουν το κόστος δειγματο¬ 
ληψίας και ανάλυσης των δειγμάτων 

α) Δικαιούχοι 

Οι Κτηνιατρικές Υπηρεσίες του Υπουργείου Γεωργίας, 
συμπεριλαμβανομένων και των Κτηνιατρικών Εργαστη¬ 
ρίων, και των Νομαρχιακών Αυτοδιοικήσεων οι οποίες 
συμμετέχουν στην εφαρμογή του προγράμματος σύμ¬ 
φωνα με τους ειδικού τεχνικούς όρους και προϋποθέσεις 
που θεσπίζονται στη σχετική απόφαση Υπουργού Γεωρ- 
γίας. 

β) Ύψος ενίσχυσης 

Ποσοστό 100% των επιλέξιμων δαπανών και μέχρι συ¬ 
νολικού ποσού 75.200 ευρώ. 


9. Ενίσχυση για εφαρμογή άλλων προγραμμάτων που 
θα εφαρμοστούν κατά τη διάρκεια ισχύος της παρούσας 
απόφασης με έγκριση ή/και οικονομική συμμετοχή της 
Κοινότητας 

9.1 Ερευνητικό Πρόγραμμα διερεύνησηςεντόμων-ξενι- 
στών καταρροϊκού πυρετού. 

Εγκρίνεται η εφαρμογή ερευνητικού προγράμματος 
επιδημιολογικής διερεύνησηςτου καταρροϊκού πυρετού 
(ΚΠ) στην Ελληνική επικράτεια, το οποίο περιλαμβάνει 
ορολογική και εντομολογική διερεύνηση και χαρτογρά¬ 
φηση των γεωγραφικών και εποχιακών διακυμάνσεων 
διασποράς των ξενιστών ΚΠ και θα εφαρμοστεί υπό την 
αιγίδα του Παγκόσμιου Εργαστηρίου Αναφοράς ΚΠ σε 
ολόκληρη την ανατολική Μεσόγειο, σύμφωνα με τη Σύμ¬ 
βαση ΟΙΚ2-2000-00611 που εγκρίθηκε στα πλαίσια του V 
Κοινοτικού Πλαισίου Ερευνητικών Δραστηριοτήτων. 

Οι επιλέξιμες δαπάνες του Έλληνα Εταίρου περιλαμβά¬ 
νουν προμήθεια μονίμων και αναλωσίμων υλικών και εξο¬ 
πλισμού, διαμόρφωση και συμπλήρωση εργαστηριακών 
εγκαταστάσεων, καθώς και δαπάνες εκπαίδευσης και με¬ 
τακίνησης. 

α) Δικαιούχοι 

Φυσικά ή νομικά πρόσωπα που εμπλέκονται, είτε με 
προσφορά αγαθών ή υπηρεσιών, στην εφαρμογή του 
προγράμματος σύμφωνα με τη Σύμβαση ΟΕΚ2-2000- 

00611. 

β) Ύψος ενίσχυσης 

Ποσοστό 100% των επιλέξιμων δαπανών, σύμφωνα με 
τη Σύμβαση ΟΕΚ2-2000-00611, και μέχρι συνολικού πο¬ 
σού ογδόντα οκτώ χιλιάδων σαράντα ενός ευρώ (88.041 
ευρώ). 

Η συμμετοχή της Κοινότητας ανέρχεται σε ποσοστό 
50% των σχετικών δαπανών. 

9.2 Ερευνητικό Πρόγραμμα ελέγχου της ασφάλειας και 
της αποτελεσματικότητας εμβολίου νέας τεχνολογίας 
(γενετικής μηχανικής) κατά του καταρροϊκού πυρετού. 

Εγκρίνεται η εφαρμογή ερευνητικού προγράμματος 
για τον έλεγχο της ασφάλειας και της αποτελεσματικότη¬ 
τας εμβολίου νέας βιο-τεχνολογίας, που παρασκευάζεται 
με μεθόδους γενετικής μηχανικής, και αποσκοπεί στη 
σταθεροποίηση εμβολιακού στελέχους υψηλής αντιγονι- 
κής και μηδενικής λοιμογόνου ισχύος κατάλληλου για την 
προστασία έναντι όλων των ορο-τύπων ιού του ΚΠ. 

Το πρόγραμμα αυτό θα εφαρμοστεί υπό την αιγίδα του 
Παγκόσμιου Εργαστηρίου Αναφοράς ΚΠ με συμμετοχή 
των Πανεπιστημίων της Οξφόρδης και του Α0θγ0θθπ, του 
Ερευνητικού Ινστιτούτου Οπάθείθΐροοιΐ της Ν. Αφρικής, 
του Τμήματος Λοιμωδών και Παρασιτικών Νοσημάτων 
της Δ/νσης Υγείας των Ζώων (ΚΎ) και του Εργαστηρίου 
Ιολογίας του Κ.Κ.Ι.Α, σύμφωνα με τη σύμβαση ΟΕΚ2-ΟΤ- 
2001-01722 που εγκρίθηκε στα πλαίσια του V Κοινοτικού 
Πλαισίου Ερευνητικών Δραστηριοτήτων. 

Οι επιλέξιμες δαπάνες του Έλληνα Εταίρου περιλαμβά¬ 
νουν προμήθεια μονίμων και αναλωσίμων υλικών και εξο¬ 
πλισμού, διαμόρφωση και συμπλήρωση εργαστηριακών 
εγκαταστάσεων, καθώς και δαπάνες εκπαίδευσης και με¬ 
τακίνησης. 

α) Δικαιούχοι 

Φυσικά ή νομικά πρόσωπα που εμπλέκονται, είτε με 
προσφορά αγαθών ή υπηρεσιών, στην εφαρμογή του 
προγράμματος σύμφωνα με τη σύμβαση ΘΙΚ2-ΟΤ-2001- 
01722. 

β) Ύψος ενίσχυσης 

Ποσοστό 100% των επιλέξιμων δαπανών, σύμφωνα με 
τη σύμβαση ΘΕΚ2-ΘΤ-2001-01722, και μέχρι συνολικού 
ποσού πενήντα οκτώ χιλιάδων εξακοσίων ενενήντα τεσ¬ 
σάρων ευρώ (58.694 ευρώ). 

Η συμμετοχή της Κοινότητας ανέρχεται σε ποσοστό 
50% των σχετικών δαπανών. 

9.3 Κάθε άλλο πρόγραμμα ή δράση που θα εγκριθεί με 
ειδική και έκτακτη Κοινοτική απόφαση μετά την υπογρα¬ 
φή και κατά τη διάρκεια ισχύος της παρούσας απόφασης. 

Στην περίπτωση αυτή οι δικαιούχοι και το ύψος ενίσχυ¬ 
σης καθορίζονται στη σχετική Κοινοτική απόφαση και 
εξειδικεύονται με απόφαση του Υπουργού Γεωργίας. 

ΜΕΡΟΣ Β’ 

ΓΕΝΙΚΕΣ ΔΙΑΤΑΞΕΙΣ 

1. Η εκτίμηση του βαθμού βελτίωσης και της εν ζωή 
αξίας των ζώων που πρόκειται να σφαγούν ή να θανατω¬ 
θούν, γίνεται από την τριμελή επιτροπή που ορίζεται από 
το άρθρο 5 της 272961/26.4.1982 κοινής απόφασης 
Υπουργών Προεδρίας Κυβέρνησης και Γεωργίας. 

Η εκτίμηση θα αναφέρεται στην κατηγορία των ζώων 
και θα αφορά το βαθμό βελτίωσης και την ατομική παρα¬ 
γωγική και υγειονομική κατάσταση αυτών. 

Η εκτιμώμενη υπό της Τριμελούς Επιτροπής αξία των 
ζώων επέχει θέση πρότασης, υποκείμενης σε επιβεβαίω¬ 
ση και ενδεχόμενη τροποποίηση υπό της οικείας Νομαρ¬ 
χιακού επιπέδου Κτηνιατρικής Υπηρεσίας, σύμφωνα με 
τις ισχύουσες διατάξεις της απόφασης δικαιολογητικών. 

2. Τα κατά περίπτωση ποσοστά ή ποσά ενίσχυσης που 
ορίζονται με την παρούσα απόφαση μπορούν να μειω¬ 
θούν με απόφαση του Υπουργού Γεωργίας, ύστερα από 
πρόταση της αρμόδιας Κεντρικής Κτηνιατρικής Υπηρε¬ 
σίας, εφόσον οι πιστώσεις που εγκρίθηκαν δεν επαρκούν 
για να ενισχυθούν όλοι οι δικαιούχοι ή εφόσον τεκμηριω¬ 
θεί συνυπαιτιότητα, αμέλεια ή παράλειψή τους κατά την 
εκτέλεση της σχετικής δράσης. 

3. Τα δικαιολογητικά και ο τρόπος πληρωμής των δαπα¬ 
νών που προκύπτουν από την εφαρμογή της παρούσας 
απόφασης καθορίζονται στις 325473/8.6.1998 και 
386452/13.9.2000 αποφάσεις του Υπουργού Γεωργίας, 
όπως ισχύουν. 

4. Παραγωγοί (φυσικά ή νομικά πρόσωπα) που πήραν 
οικονομική ενίσχυση για δραστηριότητες που προβλέπο- 
νται από την παρούσα απόφαση από άλλα προγράμματα 
ή μέτρα του Υπουργείου Γεωργίαςή άλλων Υπουργείωνή 
αντιστρόφως, δεν μπορούν να πάρουν ενίσχυση από άλ¬ 
λη πηγή για την ίδια δραστηριότητα. 

5. Για την καταβολή των ενισχύσεων που αναφέρονται 
στην παρούσα, είναι απαραίτητη η συνεργασία των εν¬ 
διαφερομένων με τις αρμόδιες περιφερειακές Κτηνιατρι¬ 
κές Υπηρεσίες του Υπουργείου Γεωργίας. 

Οι κτηνοτρόφοι που χαρακτηρίζονται από τις Κτηνια¬ 
τρικές Υπηρεσίες ως μη συνεργάσιμοι αποκλείονται των 
ενισχύσεων που χορηγούνται από το Υπουργείο Γεωρ¬ 
γίας. Ειδικά σε ότι αφορά το πρόγραμμα ελέγχου ή/και 
εκρίζωσης της βρουκέλλωσης (μελιταίου πυρετού) των 
αιγοπροβάτων και το πρόγραμμα ελέγχου ή/και εκρίζω¬ 
σης της βρουκέλλωσης και της φυματίωσης των βοοει¬ 
δών, διευκρινίζεται ότι κτηνοτρόφοι των οποίων οι εκτρο¬ 
φές έχουν ήδη υποβληθεί κατά το παρελθόν σε καθολική 
σφαγή, λόγω προσβολής από τα ανωτέρω νοσήματα, 
αποκλείονται των ενισχύσεων, για 2 χρόνια όταν διαπι¬ 


στωθεί επαναμόλυνση των εκτροφών τους λόγω μη τήρη¬ 
σης των όρων του προγράμματος. 

6. Από τις πιστώσεις της παρούσας είναι δυνατό να κα¬ 
λυφθούν υποχρεώσεις για: 

α) Μισθοδοσία εποχιακού προσωπικού των Κτηνιατρι¬ 
κών Υπηρεσιών του Υπουργείου Γεωργίας, των Νομαρ¬ 
χιακών Αυτοδιοικήσεων και Εκπαιδευτικών ή Ερευνητι¬ 
κών Ιδρυμάτων της χώρας, εποπτευόμενων ή μη από το 
Υπουργείο Γεωργίας, που θα χρησιμοποιηθεί για την 
εκτέλεση δραστηριοτήτων της απόφασης, μέχρι ποσού 
επτά εκατομμυρίων εκατόν οκτώ χιλιάδων πεντακοσίων 
ογδόντα τεσσάρων ευρώ (7.108.584 ευρώ). 

β) Ενίσχυση Εργαστηρίων του Υπουργείου Γεωργίας, 
του Τμήματος Κτηνιατρικής του Αριστοτέλειου Πανεπι¬ 
στημίου Θεσσαλονίκης (Α.Π.Θ.), άλλων Εκπαιδευτικών ή 
Ερευνητικών Ιδρυμάτων της χώρας και του εξωτερικού 
και Εργαστηρίων του Υπουργείου Γεωργίας που συμμε¬ 
τέχουν, σε συνεργασία με τη Διεύθυνση Υγείας των Ζώων 
του Υπουργείου Γεωργίας, σε προγράμματα πρόληψης 
και καταπολέμησης νοσημάτων που προβλέπονται στην 
παρούσα απόφαση, ποσού μέχρι δύο εκατομμυρίων, εν- 
νιακοσίων τριάντα τεσσάρων χιλιάδων, επτακοσίων τριών 
ευρώ (2.934.703 ευρώ). 

γ) Έξοδα κινήσεως των υπαλλήλων που θα απασχολη¬ 
θούν από τις Κτηνιατρικές Υπηρεσίες για εφαρμογή προ¬ 
γραμμάτων της παρούσας απόφασης, καθώς και εκτυ- 
πωτικών, γραφικών κ.λπ. εργασιών για τον ίδιο σκοπό, μη 
δυνάμενων να υπερβούντο 1/10 της συνολικής δαπάνης, 
συνολικού ποσού μέχρι ή ενός εκατομμυρίου είκοσι επτά 
χιλιάδων εκατόν σαράντα έξι ευρώ (1.027.146 ευρώ). 

Η έγκριση του συγκεκριμένου ποσού, η κατανομή πι¬ 
στώσεων κατά φορέα εφαρμογής των μέτρων και οι λοι¬ 
πές λεπτομέρειες εφαρμογής, καθορίζονται με απόφαση 
του Υπουργού Γ εωργίας. 

δ) Προμήθεια μόνιμων και αναλώσιμων υλικών, καθώς 
και βιολογικών προϊόντων απαραίτητων για την εφαρμο¬ 
γή των προγραμμάτων εξυγίανσης της κτηνοτροφίας που 
προβλέπονται στην παρούσα απόφαση, ποσού μέχρι πε¬ 
ντακοσίων ογδόντα έξι χιλιάδων εννιακοσίων σαράντα 
ενός ευρώ (586.941 ευρώ). 

7. Ο Υπουργός Γεωργίας με απόφασή του δύναται: 

α) Να προσδιορίζει επακριβώς τους δικαιούχους και τα 
ποσά ενίσχυσης, εφόσον είναι ανάγκη, και 

β) Να δίδει τις αναγκαίες διευκρινίσεις σε ότι αφορά την 
παρούσα απόφαση και να καθορίζει τις λεπτομέρειες για 
την υλοποίησή της. 

8. Η Α.Τ.Ε. αμείβεται με ποσοστό 0,3% επί των πληρω¬ 
μών που θα πραγματοποιηθούν για τις δραστηριότητες 
που εγκρίνονται με την απόφαση αυτή. 

9. Με τις πιστώσεις της παρούσας απόφασης, εφόσον 
επαρκούν, θα καλυφθούν και οικονομικές υποχρεώσεις 
προηγουμένων ή / και επομένων ετών, για δραστηριότη¬ 
τες που προβλέπονται σε αυτή. 

10. Η παρούσα απόφαση ισχύει από 1ης Ιανουάριου 
2003 και στο εξής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Απριλίου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΓΕΩΡΓΙΑΣ 

Γ. ΦΛΩΡΙΔΗΣ Γ. ΔΡΥΣ 




8736 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΠΠΟ/ΔΙΟΙΚ.Β/23767 (3) 

Τροποποίηση της απόφασης διορισμού μελών του Διοι¬ 
κητικού Συμβουλίου του Εθνικού Θεάτρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις των άρθρων 1, 3 και 4 του Ν. 2273/94 
«Εθνικό θέατρο, Κρατικό θέατρο Βορείου Ελλάδος και 
άλλες διατάξεις». 

2. Την ΥΠΠΟ/ΔΙΟΙΚ/Β/287/5.1.98 υπουργική απόφαση 
«Πρόσθετοι κανόνες συγκρότησης Διοικητικών Συμβου¬ 
λίων των Κρατικών Σκηνών» (ΦΕΚ16/Β/21.1.98). 

3. Την ΥΠΠΟ/ΔΙΟΙΚ/Β8933/18.2.2002 απόφαση μας 
«Διορισμός μελών του Διοικητικού Συμβουλίου του Εθνι¬ 
κού Θεάτρου (ΦΕΚ 207/Β/21.2.2002) όπως αυτή τροπο¬ 
ποιήθηκε με την ΥΠΠΟ/ΔΙΟΙΚ/Β/76136/19.12.2002 όμοια 
απόφαση (ΦΕΚ 1586/Β/20.12.2002), αποφασίζουμε: 

1. Τροποποιούμε την ΥΠΠΟ/ΔΙΟΙΚ/Β/8933/18.2.2002 
απόφασή μας, με την οποία διορίστηκαν μετριετή θητεία, 
τα μέλη του Διοικητικού Συμβουλίου του Εθνικού Θεά¬ 
τρου (ΦΕΚ 207/Β/21.2.2002), όπως αυτή τροποποιήθηκε 
με την ΥΠΠΟ/ΔΙΟΙΚ/Β/76136/19.12.2002 όμοια απόφαση 
μας (ΦΕΚ 1586/Β/20.12.2002) και διορίζουμε για το υπό¬ 
λοιπο της θητείας του (λήξη θητείας 21.2.2005) τους κα¬ 
τωτέρω, ως εξής: 

α) Το Δημήτριο Παπαπετρόπουλο, Επίτιμο Αντιπρόε¬ 
δρο του Ν.Σ.Κ. και μέχρι τώρα μέλος του Συμβουλίου αυ¬ 
τού, ως Αντιπρόεδρο, σε αντικατάσταση του Ιάκωβου Κα- 
μπανέλλη, ο οποίος παραιτήθηκε. 

β) Τον Ιωάννη Πρετεντέρη, Δημοσιογράφο, ως μέλος. 

2. Κατά τα λοιπά ισχύει η ανωτέρω ΥΠΠΟ/ΔΙΟΙΚ/Β/ 
8933/18.2.2002 τροποποιούμενη απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μάίου 2003 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 3980 (4) 

Τροποποίηση της συστατικής πράξης της Δημοτικής Επι¬ 
χείρησης Ύδρευσης και Αποχέτευσης του Δήμου Λη- 
λαντίων (Δ.Ε.Υ.Α.Λ.) Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρουί παρ. 3 του Ν. 1069/1980 
«περί κινήτρων δια την ίδρυσιν επιχειρήσεων υδρεύσεως 
και αποχετεύσεως» (ΦΕΚΑ' 191/1980). 

2. Τις διατάξεις του άρθρου 6 παρ. 1 του Ν. 2307/1995 
(ΦΕΚ ΑΊ13/1995). 

3. Τις διατάξεις του άρθρου 6 παρ. 1 του Ν. 2647/1998 
(ΦΕΚΑ' 237/1998). 

4. Το 386/1996 Π.Δ. περί σύστασης Ενιαίας Επιχείρη¬ 
σης Ύδρευσης Αποχέτευσης, συγκέντρωσης, μεταφο¬ 
ράς και διάθεσης απορριμμάτων με την επωνυμία «Δημο¬ 
τική Επιχείρηση Ύδρευσης Αποχέτευσης Βασιλικού του 
Νομού Εύβοιας» (ΦΕΚ 261/22.11.1996). 

5. Την 4867/11.5.1999 απόφαση του Γ.Γ.Π. Στερεός Ελ¬ 
λάδας περί τροποποίησης της συστατικής πράξης Δημο¬ 
τικής Επιχείρησης Ύδρευσης Αποχέτευσης Βασιλικού Ν. 
Εύβοιας (ΦΕΚ 1021/2.6.1999). 


6. Την 14129/4.1.2000 απόφαση του Γ.Γ.Π. Στερεάς Ελ¬ 
λάδας περί τροποποίησης της συστατικής πράξης Δημο¬ 
τικής Επιχείρησης Ύδρευσης Αποχέτευσης Ληλαντίων Ν. 
Εύβοιας (ΦΕΚ 108/7.2.2000). 

7. Την 235/2002 απόφαση του Δημοτικού Συμβουλίου 
Ληλαντίων. 

8. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του προϋπολο¬ 
γισμού του Δήμου Ληλαντίων. 

9. Τις 5921/09.9.97 (ΦΕΚ 831/Β/97) και 2267/24.3.99 
αποφάσεις Γ.Γ.Π. «Μεταβίβαση δικαιώματος υπογραφής 
με εντολή Γ.Γ.Π.», αποφασίζουμε: 

Εγκρίνεται η 235/02 απόφαση του Δημοτικού Συμβουλίου 
του Δήμου Ληλαντίων και τροποποιούμε το άρθρο 5 παρά¬ 
γραφος 1 της συστατικής πράξης της Δημοτικής Επιχείρη¬ 
σης Ύδρευσης Αποχέτευσης Ληλαντίων από το παλαιό: 

«Η επιχείρηση διοικείται από 9μελές Διοικητικό Συμ¬ 
βούλιο αποτελούμενο από τον Πρόεδρο, Αντιπρόεδρο 
και (7) μέλη. Πρόεδρος θα εκλέγεται από το Δημοτικό 
Συμβούλιο ο εκάστοτε Δήμαρχος της πόλης Βασιλικού. 
Δύο (2) μέλη θα προέρχονται από τη μειοψηφία του Δη¬ 
μοτικού Συμβουλίου, τρία (3) μέλη θα προέρχονται από 
την πλειοψηφία του Δημοτικού Συμβουλίου ένα μέλος (1) 
θα είναι μέλος φορέα της περιοχής μας και ένα μέλος (1) 
θα είναι δημότης ή κάτοικος του Δήμου μας έχοντας πεί¬ 
ρα ή γνώσεις σχετικές με το αντικείμενο της επιχείρησης. 
Σε περίπτωση που η επιχείρηση απασχολήσει από 20 και 
άνω εργαζόμενους θα συμμετέχει στο Διοικητικό της 
Συμβούλιο και ένας εκπρόσωπος των εργαζομένων της 
επιχείρησης δίχως να τροποποιείται η συστατική πράξη. 

Τα μέλη του Διοικητικού Συμβουλίου μαζί με τους ανα¬ 
πληρωτές τους ορίζονται από το Δημοτικό Συμβούλιο. 

Το Διοικητικό Συμβούλιο εκλέγει από τα μέλη του τον 
αντιπρόεδρο ο οποίος και αναπληρείτον Πρόεδρο σε πε¬ 
ρίπτωση απουσίας ή κωλύματος του τελευταίου.» 

Στο νέο: 

«Η επιχείρηση διοικείται από 9μελές Διοικητικό Συμβούλιο 
αποτελούμενο από τον Πρόεδρο, Αντιπρόεδρο και (7) μέλη. 
Το Δημοτικό Συμβούλιο ορίζει από τα μέλη του Διοικητικού 
Συμβουλίου τον Πρόεδρο του, σύμφωνα με τα οριζόμενα 
στο άρθρο 278 παράγραφος 2 του Π.Δ. 410/95. Δύο (2) μέ¬ 
λη θα προέρχονται από τη μειοψηφία του Δημοτικού Συμ¬ 
βουλίου, τρία (3) μέλη θα προέρχονται από την πλειοψηφία 
του Δημοτικού Συμβουλίου ένα μέλος (1) θα είναι μέλος φο¬ 
ρέα της περιοχής μας. Τα υπόλοιπα μέλη είναι δη μότες ή κά- 
τοικοιτου Δήμου μας που έχουν πείρα ή γνώσεις σχετικές με 
το αντικείμενο της επιχείρησης. Σε περίπτωση που η επιχεί¬ 
ρηση απασχολήσει περισσότερους από 20 εργαζόμενους 
θα συμμετέχει στο Διοικητικό της Συμβούλιο και ένας (1) εκ¬ 
πρόσωπος των εργαζομένων της επιχείρησης. Στην περί¬ 
πτωση αυτή μειώνεται κατά έναν ο αριθμός των δημοτών. 

Τα μέλη του Διοικητικού Συμβουλίου μαζί με τους ανα¬ 
πληρωτές τους ορίζονται από το Δημοτικό Συμβούλιο. 

Το Διοικητικό Συμβούλιο εκλέγει από τα μέλη του τον 
αντιπρόεδρο ο οποίος και αναπληρείτον Πρόεδρο σε πε¬ 
ρίπτωση απουσίας ή κωλύματος του τελευταίου.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλίδα, 23 Απριλίου 2003 

Με εντολή Γενικού Γραμματέα Περιφέρειας 
Η Διευθύντρια κ.α.α. 

Δ. ΡΑΠΤΗ 






ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Αριθ. 4341 (5) 

Ορισμός μέλουςτου Διοικητικού Συμβουλίου της Δημοτι¬ 
κής Επιχείρησης Ύδρευσης και Αποχέτευσης του Δή¬ 
μου Ληλαντίων Ν. Εύβοιας σε πλήρη απασχόληση και 
καθορισμός αποζημίωσης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 3 παρ. 7 του Ν. 1069/80 «πε¬ 
ρί κινήτρων για την ίδρυση επιχειρήσεων ύδρευσης και 
αποχέτευσης» όπως τροποποιήθηκε με τις διατάξεις του 
άρθρου 8του Ν. 2839/12.9.2000. 

2. Την 20/2003 απόφαση - πρόταση του Διοικητικού 
Συμβουλίου της Δημοτικής Επιχείρησης Ύδρευσης και 
Αποχέτευσης Ληλαντίων του Δήμου Ληλαντίων του Νο¬ 
μού Εύβοιας. 

3. Τις 5921/9.9.97 και 5910/23.7.99 (ΦΕΚ 1640/Β/99) 
αποφάσεις Γ.Γ.Π. Στερεός Ελλάδας «Μεταβίβαση δικαι¬ 
ώματος υπογραφής με εντολή Γενικού Γραμματέα». 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του προϋπολογι¬ 
σμού της Επιχείρησης ύψους 15.000,00 ευρώ γιατοτρέ- 
χον έτος, για την οποία έχει εγγράφει ανάλογη πίστωση 
στον προϋπολογισμό του νομικού προσώπου της Επιχεί¬ 
ρησης. Για τα επόμενα τρία έτη προβλέπεται να προκλη- 
θεί είς βάρος των προϋπολογισμών της επιχείρησης, δα¬ 
πάνη ύψους 46.450,00 ευρώ για την οποία θα εγγραφούν 
σχετικές πιστώσεις στους ανάλογους κωδικούς των προ¬ 
ϋπολογισμών των ετών αυτών, αποφασίζουμε: 

Ορίζουμε το μέλος του Διοικητικού Συμβουλίου Δημοτι¬ 
κής Επιχείρησης Ύδρευσης και Αποχέτευσης του Δήμου 
Ληλαντίων του Νομού Εύβοιας, Βαβουλιώτη Παγώνα σε 
πλήρη απασχόληση στην επιχείρηση με τις ακόλουθες 
αρμοδιότητες: 

1. Συντονισμός του γραφείου γραμματείας οργάνων δι¬ 
οίκησης που ως σκοπό έχει την διεκπεραίωση της αλλη¬ 
λογραφίας του Δ.Σ. και της Διεύθυνσης, τον διακανονι¬ 
σμό συσκέψεων, ακροάσεων και επικοινωνιών του Προέ¬ 
δρου του Δ.Σ. και του Διευθυντή, την υποβοήθηση του 
Διευθυντή στη σύνταξη της ημερήσιας διάταξης κάθε συ¬ 
νεδρίασης του Δ.Σ. και ενημέρωση των μελών του και τέ¬ 
λος την τήρηση των πρακτικών των αποφάσεων του Δ.Σ. 
καθώς και του αντίστοιχου αρχείου. Η αμοιβή του ανωτέ¬ 
ρω μέλους καθορίζεται στα 1290,00 ευρώ μικτά μηνιαίως. 

Η απόφαση αυτή αυτή να δημοσιευθεί στην Εφημερίδα 
της Κυβερνήσεως. 

Χαλκίδα, 8 Μάίου 2003 

Με εντολή Γενικού Γ ραμματέα Περιφέρειας 
Η Διευθύντρια κ.α.α. 

Δ. ΡΑΠΤΗ 
-♦- 

Αριθ. 4004 (6) 

Τροποποίηση της συστατικής πράξης της Δημοτικής Επι¬ 
χείρησης Πολιτιστικής Ανάπτυξης του Δήμου Ληλα¬ 
ντίων (Δ.Ε.Π.Α.Λ.) Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της νομοθεσίας για τη διοικητική απο¬ 
κέντρωση. 


2. Τις διατάξεις του Ν. 2218/94, όπως τροποποιήθηκαν 
και συμπληρώθηκαν με τους Ν. 2240/94, 2273/94 και 
2307/95, σύμφωνα με τις οποίες εγκαθιδρύθηκαν ως Β' 
βαθμός Τ.Α. οι Νομαρχιακές Αυτοδιοικήσεις. 

3. Τις διατάξεις του Ν. 2503/97 «Διοίκηση, οργάνωση, 
στελέχωση της περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

4. Τις διατάξεις του Ν. 2539/97 «συγκρότηση πρωτο¬ 
βάθμιας Τ.Α.». 

5. Τις διατάξεις των άρθρων 277 - 284 και 291 του Π.Δ. 
410/95 όπως έχουν τροποποιηθεί. 

6. Την 5921/97 και 2267/24.3.99 απόφαση Γ.Γ.Π. Στερε¬ 
ός Ελλάδας για μεταβίβαση δικαιώματος υπογραφής 
«Με εντολή Γ ενικού Γ ραμματέα Περιφέρειας». 

7. Την5123/24.5.2000 απόφαση του Γ.Γ.Π. Στερεός Ελ¬ 
λάδας περί σύστασης της Δ.Ε.Π.Α.Λ. (ΦΕΚ 818/5.7.2000). 

8. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του Δήμου Ληλαντίων, αποφασίζουμε: 

Εγκρίνεται η 235/2002 απόφαση του Δημοτικού Συμ¬ 
βουλίου Ληλαντίων Νομού Εύβοιας, η οποία αφορά τρο¬ 
ποποίηση συστατικής πράξης της Δημοτικής Επιχειρή¬ 
σεις Πολιτιστικής Ανάπτυξης στον ομώνυμο Δήμο, που 
έχει ως εξής: 

Τ ροποποιείται: 

Το άρθρο Δ από το παλαιό: 

Η Δημοτική Επιχείρηση Πολιτιστικής Ανάπτυξης Ληλα¬ 
ντίων διοικείται από 9μελές Διοικητικό Συμβούλιο το 
οποίο απαρτίζεται από τα κάτωθι μέλη: 

Α) Από τον Δήμαρχο Ληλαντίων ως Πρόεδρο 

Β) Από τέσσερα μέλη του Δημοτικού Συμβουλίου έκτων 
οποίων το ένα να προέρχεται από την μειοψηφία του Δη¬ 
μοτικού Συμβουλίου. Ταυτόχρονα ορίζονται και οι ανα¬ 
πληρωτές αυτών. 

Γ) Ένα μέλος εκπρόσωπο κοινωνικού φορέα της περιο¬ 
χής με τον αναπληρωτή του. Ο φορέας επιλέγεται με από¬ 
φαση του Δημοτικού Συμβουλίου Ληλαντίων με εισήγηση 
του Δημάρχου. 

Δ) Ένας αιρετός εκπρόσωπος των εργαζομένων στην 
επιχείρηση ο οποίος θα καταλαμβάνει τη θέση του από τη 
στιγμή που η επιχείρηση έχει περισσότερους από είκοσι 
εργαζομένους. 

Ε) Το όγδοο και το ένατο μέλος του Διοικητικού Συμ¬ 
βουλίου είναι δημότες του Δήμου των οποίων η κοινωνική 
και επαγγελματική δραστηριότητα είναι συναφής προς το 
αντικείμενο της επιχείρησης. 

Ο Αντιπρόεδρος και ο Γραμματέας του Δ.Σ. ορίζονται 
με απόφαση του Προέδρου της επιχείρησης. 

Η θητεία του Διοικητικού Συμβουλίου είναι τετραετής 
και ακολουθεί τη δημοτική περίοδο. 

Τ ο πρώτο Διοικητικό Συμβούλιο της επιχείρησης θα συ¬ 
γκροτηθεί αμέσως μετά τη δημοσίευση της συστατικής 
πράξης στην Εφημερίδα της Κυβερνήσεως και θα λήξει 
την 31.12.2002. 

Νέα μέλη του Διοικητικού Συμβουλίου ορίζονται όταν 
λήξει η θητεία των παλαιών ή όταν για οποιοδήποτε λόγο 
κατά τη διάρκεια της θητείας εκκενωθεί θέση. 

Στο νέο: 

Η Δημοτική Επιχείρηση Πολιτιστικής Ανάπτυξης Ληλα¬ 
ντίων διοικείται από 9μελές Διοικητικό Συμβούλιο το 
οποίο απαρτίζεται από τα κάτωθι μέλη: 




8738 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Α) Από τον Πρόεδρο του Διοικητικού Συμβουλίου που 
ορίζεται σύμφωνα με το άρθρο 278 παράγραφος 2 του 
Π.Δ. 410/95 με απόφαση του Δημοτικού Συμβουλίου. 

Β) Από τέσσερα μέλη του Δημοτικού Συμβουλίου έκτων 
οποίων το ένα να προέρχεται από την μειοψηφία του Δη¬ 
μοτικού Συμβουλίου. Ταυτόχρονα ορίζονται και οι ανα¬ 
πληρωτές αυτών. 

Γ) Ένα μέλος εκπρόσωπο κοινωνικού φορέα της περιο¬ 
χής με τον αναπληρωτή του. Ο φορέας επιλέγεται με από¬ 
φαση του Δημοτικού Συμβουλίου Ληλαντίων με εισήγηση 
του Δημάρχου. 

Δ) Ένας αιρετός εκπρόσωπος των εργαζομένων στην 
επιχείρηση ο οποίος θα καταλαμβάνει τη θέση του από τη 
στιγμή που η επιχείρηση έχει περισσότερους από είκοσι 
εργαζομένους. Στην περίπτωση αυτή μειώνεται κατά 
έναν ο αριθμός των δημοτών. 

Ε) Τα υπόλοιπα μέλη του Διοικητικού Συμβουλίου είναι 


δημότες ή κάτοικοι του Δήμου των οποίων η κοινωνική και 
επαγγελματική δραστηριότητα είναι συναφής προς το 
αντικείμενο της επιχείρησης. 

Ο Αντιπρόεδρος και ο Γραμματέας του Δ.Σ. ορίζονται 
με απόφαση του Προέδρου της επιχείρησης. 

Η θητεία του Διοικητικού Συμβουλίου είναι τετραετής 
και ακολουθεί τη δημοτική περίοδο. 

Νέα μέλη του Διοικητικού Συμβουλίου ορίζονται όταν 
λήξει η θητεία των παλαιών ή όταν για οποιοδήποτε λόγο 
κατά τη διάρκεια της θητείας εκκενωθεί θέση. 

Η απόφαση αυτή να δημοσιευθεί στην Εφημερίδα της 
Κυβερνήσεως.' 

Χαλίδα, 23 Απριλίου 2003 

Με εντολή Γ ενικού Γ ραμματέα Περιφέρειας 
Η Διευθύντρια κ.α.α. 

Δ. ΡΑΠΤΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




